CELEX: 32022R0502
Language: sl
Date: 2022-03-29 00:00:00
Title: Izvedbena uredba Komisije (EU) 2022/502 z dne 29. marca 2022 o spremembi Izvedbene uredbe (EU) št. 1321/2013 glede imena imetnika dovoljenja za primarno aromo dima „Scansmoke PB 1110“ (Besedilo velja za EGP)

30.3.2022   
               
               
                  SL
               
               
                  Uradni list Evropske unije
               
               
                  L 102/6
               
            
         IZVEDBENA UREDBA KOMISIJE (EU) 2022/502
         z dne 29. marca 2022
         o spremembi Izvedbene uredbe (EU) št. 1321/2013 glede imena imetnika dovoljenja za primarno aromo dima „Scansmoke PB 1110“
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 2065/2003 Evropskega parlamenta in Sveta z dne 10. novembra 2003 o aromah dima, ki se uporabljajo ali so namenjene uporabi v ali na živilih (1), ter zlasti člena 11 Uredbe,
         ob upoštevanju naslednjega:
         
                     (1)
                  
                  
                     Družba Azelis Denmark A/S (v nadaljnjem besedilu: vložnik) je 1. oktobra 2021 v skladu s členom 11(1) Uredbe (ES) št. 2065/2003 vložila vlogo za spremembo imena imetnika dovoljenja za primarno aromo dima „Scansmoke PB 1110“, kot je določena v Izvedbeni uredbi Komisije (EU) št. 1321/2013 (2).
                  
               
                     (2)
                  
                  
                     Vložnik je v vlogi zaprosil, da se dovoljenje za primarno aromo dima „Scansmoke PB 1110“ prenese na družbo proFagus GmbH. Vložnik je v podporo svoji izjavi predložil sporazum o prenosu, sklenjen med njim in družbo proFagus GmbH v zvezi s primarno aromo dima „Scansmoke PB 1110“.
                  
               
                     (3)
                  
                  
                     Predlagana sprememba imetnika dovoljenja je povsem upravnega značaja in ne vključuje nove ocene zadevnih proizvodov.
                  
               
                     (4)
                  
                  
                     Izvedbeno uredbo (EU) št. 1321/2013 bi bilo zato treba ustrezno spremeniti.
                  
               
                     (5)
                  
                  
                     Za zagotovitev nemotenega prehoda je primerno zagotoviti, da se primarna aroma dima „Scansmoke PB 1110“ in arome dima, pridobljene iz nje, ter živila, ki jih vsebujejo, ki so v skladu s pravili, ki so se uporabljala pred datumom začetka veljavnosti te uredbe, lahko še naprej dajejo na trg in uporabljajo do porabe obstoječih zalog.
                  
               
                     (6)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Sprememba Izvedbene uredbe (EU) št. 1321/2013
            V tabeli v Prilogi k Izvedbeni uredbi (EU) št. 1321/2013 se vnos za primarno aromo dima „Scansmoke PB 1110“ spremeni:
            
                        (1)
                     
                     
                        v tretji vrstici „Ime imetnika dovoljenja“ se besede „Azelis Denmark A/S“ nadomestijo z besedami „proFagus GmbH“;
                     
                  
                        (2)
                     
                     
                        v četrti vrstici „Naslov imetnika dovoljenja“ se besede „Lundtoftegaardsvej 95, 2800 Lyngby, DANSKA“ nadomestijo z besedami „Uslarer Str. 30, 37194 Bodenfelde, NEMČIJA“.
                     
                  
         
            Člen 2
            Prehodni ukrepi
            Primarna aroma dima „Scansmoke PB 1110“, kot je določena v Prilogi k Izvedbeni uredbi (EU) št. 1321/2013, in arome dima, pridobljene iz nje, ter živila, ki vsebujejo primarno aromo dima ali iz nje pridobljene arome dima, proizvedene in označene pred 19. aprilom 2022 po pravilih, ki se uporabljajo pred 19. aprilom 2022, se lahko še naprej dajejo na trg in uporabljajo do porabe obstoječih zalog.
         
         
            Člen 3
            Začetek veljavnosti
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 29. marca 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 309, 26.11.2003, str. 1.
         
            (2)  Izvedbena uredba Komisije (EU) št. 1321/2013 z dne 10. decembra 2013 o vzpostavitvi seznama Unije z odobrenimi primarnimi aromami dima, ki se smejo kot take uporabljati v živilih ali na njih in/ali za proizvodnjo iz njih pridobljenih arom dima (UL L 333, 12.12.2013, str. 54).